KIS เป็นปลื้ม! นักเรียนในสังกัดคว้าแชมป์การแข่งขัน FJGT
KIS เป็นปลื้ม! นักเรียนในสังกัดคว้าแชมป์การแข่งขัน FJGTพร้อมชวนรู้จัก น้องไมตี้ โปรตัวน้อย
31 มี.ค. 2564

หากพูดถึงกีฬาที่ช่วยเสริมสร้างพัฒนาการในช่วงวัยของเด็ก ทุกครอบครัวก็จะมีแนวทางในการเลือกกีฬาตามความถนัดของแต่ละบ้าน ซึ่งกีฬากอล์ฟ ถือเป็นอีกตัวเลือกที่น่าสนใจ และรับความนิยมจากผู้ปกครองที่ให้ลูกหวานได้ฝึกเล่นกอล์ฟ เนื่องจากกอล์ฟเป็นกีฬาที่ช่วยเสริมทักษะทางร่างกายให้มีความแม่นยำ เสริมสร้างกล้ามเนื้อให้แข็งแรง อีกทั้งยังสามารถเสริมสร้างพัฒนาการด้านสมาธิ การคิด และ กางวางแผน เช่นเดียวกับครอบครัวของน้องไมตี้ โปรกอล์ฟเด็กที่ชนะการแข่งขันกอล์ฟเยาชนระดับประเทศ
น้องไมตี้ หรือ ด.ญ สิริวริศ พูลประเสริฐ สาวน้อยที่จับไม้กอล์ฟและลงสนามตั้งแต่อายุเพียง 4 ขวบ เจ้าของรางวัลเกียรติยศจากการแข่งขันกอล์ฟเยาชนที่จัดขึ้นโดย FJGT หรือ Future Junior Golf Thailand เธอผู้มีพรสวรรค์และพรแสวงมาพร้อมๆกัน เนื่องจากที่บ้านของน้องไมตี้ คุณพ่อเป็นคนที่ชื่นชอบกีฬากอล์ฟเป็นชีวิตจิตใจ จึงทำให้หนูน้อยคนเก่ง ได้รู้จักกอล์ฟมาตั้งแต่เด็กๆ และทำให้เธอชื่นชอบเสน่ห์ของกอล์ฟ เนื่องจากเป็นกีฬาที่ต้องใช้การแข่งขันกับตัวเอง ต้องฝึกสมาธิ ที่สำคัญ กอล์ฟช่วยเสริมสร้างกล้ามเนื้อและพัฒนาการของเธอได้เป็นอย่างดี




และด้วยความชื่นชอบ บวกกับการสนับสนุนของครอบครัวที่ส่งให้เธอได้เรียนในสถานศึกษาที่สนับสนุนและส่งเสริมกีฬาและนักกีฬา อย่างโรงเรียนนานาชาติ KIS ที่มีบุคลากรและผู้ปกครองทำงานร่วมกันเพื่อบรรลุความสำเร็จของนักเรียนที่ท้าทายด้านวิชาการและหลักสูตรกีฬาความคิดสร้างสรรค์และการบริการชุมชนรอบด้านจึงทำให้ หนูน้อยวัย 8 ขวบรายนี้ ประสบความสำเร็จ
และสำหรับรางวัลล่าสุดที่ น้องไมตี้ ได้รับ คือเธอใช้ความพยายาม สมาธิ ในการแข่งขันเก็บคะแนนถึง 7 สนาม กว่าจะได้รับรางวัลการแข่งขันกอล์ฟเยาชนระดับประเทศที่จัดขึ้นโดย FJGT หรือ Future Junior Golf Thailand รางวัลนี้อาจเป็นเพียงก้าวเล็กๆ ของหนูน้อยที่ฝันอยากเป็นโปรกอล์ฟที่ได้โลดแล่นและเล่นในระดับLPGA ซึ่ง คุณพ่อและครูผู้ฝึกสอน มั่นใจว่า หากน้องมิตตี้ไม่หยุดความใฝ่ฝัน ไม่หยุดที่จะพัฒนา สาวน้อยคนนี้ต้องก้าวไปเป็นตัวแทนของประเทศไทยกับการเป็นโปรกอล์ฟ LPGA ได้อย่างแน่นนอน